

**Ffurflen Mynegi Diddordeb**

**Darllenwch y nodiadau cyfarwyddyd canlynol cyn cwblhau a chyflwyno’r Ffurflen Mynegi Diddordeb (ar gyfer grantiau uwch na £1000).**

Ar ôl cwblhau’r Ffurflen Mynegi Diddordeb dychwelwch hi naill ai at Helen neu at Ceri yn y cyfeiriad isod neu ar gyfer grantiau is na £1000 cysylltwch â hwy’n uniongyrchol.

helen.roderick@beacons-npa.gov.uk neu ffoniwch: 01874 620417

ceri.bevan@beacons-npa.gov.uk neu ffoniwch: 01874 620471

Nodiadau Cyfarwyddyd

Er mwyn sicrhau bod ceisiadau i’r Gronfa Datblygu Cynaliadwy yn cael eu cyflwyno ar ôl cael eu datblygu’n llawn ac yn gallu dechrau o fewn graddfa amser resymol yn dilyn penderfyniad ynghylch cyllid, mae’n ofynnol cwblhau ffurflen mynegi diddordeb syml cyn cyflwyno cais llawn i’r gronfa.

Gall y ffurflen mynegi diddordeb gael ei chyflwyno unrhyw bryd ond mae’n **rhaid** iddi gael ei chyflwyno erbyn y terfyn amser a nodir ar dudalen y Gronfa Datblygu Cynaliadwy ar wefan Awdurdod Parc Cenedlaethol Bannau Brycheiniog i gael ei hystyried ar gyfer pob cylch ariannu.

Bydd y GDC yn asesu eich cynnig ac:

* Yn eich gwahodd i wneud cais llawn erbyn y dyddiad terfyn nesaf ar gyfer ceisiadau neu
* Yn gofyn ichi ei ailgyflwyno’n ddiweddarach
* O bosibl yn gwrthod eich mynegiant o ddiddordeb gan roi adborth

Sylwer nad yw gwahoddiad i gyflwyno cais llawn i’r GDC yn gwarantu y bydd grant yn cael ei gymeradwyo.

Os cewch eich gwahodd i wneud cais llawn byddwch yn cael o leiaf 4 wythnos cyn y terfyn amser nesaf ar gyfer ceisiadau i ganiatáu digon o amser i gwblhau’r ffurflen. Bydd y ffurflen gais yn cael ei hanfon yn electronig trwy’r e-bost – sicrhewch eich bod yn cynnwys cyfeiriad e-bost ar y ffurflen mynegi diddordeb.

Mae’n rhaid i bob prosiect allu dechrau o fewn 6 wythnos i gynnig ffurfiol o grant. Os yw’n annhebygol y bydd hyn yn bosibl oedwch cyn cyflwyno unrhyw gais i’r gronfa os gwelwch yn dda.

Os ydych yn ystyried gwneud cais am grant – mae’n rhaid i’r holl brosiectau fodloni meini prawf cymhwystra’r gronfa fel a nodir dros y dudalen.

Mae’r mwyafrif o’r grantiau a ddyfernir o’r GDC o dan £10,000 er bod symiau uwch na hyn yn cael eu hystyried. Bydd y GDC yn cefnogi hyd at 50% o gostau prosiect a gall arian cyfatebol fod naill ai mewn arian parod neu amser gwirfoddolwyr. Dim ond mewn achosion eithriadol y bydd y gronfa’n ystyried cefnogi canran uwch o’r costau.

Os ydych yn cyflwyno cais i fwy nag un corff ariannu ar gyfer eich prosiect sicrhewch fod yr arianwyr eraill yn cael eu nodi’n glir ar y ffurflen. **Sylwer**: mae’n rhaid ein hysbysu ni os byddwch yn derbyn unrhyw ddyfarniadau grant eraill yn ystod y broses ymgeisio i osgoi ariannu dwbl.

Yn ychwanegol at grant cyffredinol y GDC mae’r canlynol yn feysydd ffocws penodol y mae grant wedi’i gapio ar gael ar eu cyfer:

|  |  |  |  |
| --- | --- | --- | --- |
| **Maes Grant**  | **Uchafswm** | **Arian cyfatebol sy’n ofynnol** | **Amodau**  |
| Grant Ynni Adnewyddadwy Cymunedol  | 5000 | 50% |  |
| Grantiau Treftadaeth Adeiledig | 3000 | 60% | Dylai’r grŵp fod wedi cyflwyno cais i CADW am gymorth grant adeilad rhestredig cyn unrhyw gais i’r GDC |
| Dechrau Busnes Datblygu Economaidd | 2000 | 50% | Gweler y disgrifiad o’r grant – fe’i dyfernir dim ond lle nad oes help arall ar gael |
| Ehangu Busnes  | 10,000 | 50% mewn arian parod | Gweler y disgrifiad o’r grant. Ar gyfer y grant mwyaf posibl mae’n rhaid i hyn gynnwys creu swyddi |

Cymhwystra

Bydd yn rhaid i brosiectau:

* Fod yn gynaliadwy – cysylltu materion cymdeithasol, amgylcheddol, diwylliannol ac economaidd trwy gyfranogiad cyhoeddus;
* Dangos bod cymunedau o fewn y Parc yn eu cefnogi neu’n cael eu cynnwys ynddynt go iawn
* Cefnogi un neu fwy o amcanion canlynol y gronfa:
1. Archwilio ffyrdd arloesol o gyfrannu hyd y bo’n ymarferol at weledigaeth Llywodraeth Cymru ar gyfer Cymru gynaliadwy ac o ddileu rhwystrau posibl i gynaliadwyedd
2. Integreiddio datblygu cynaliadwy â rhinweddau arbennig y Parc Cenedlaethol a dangos y cyfraniad y mae ymdeimlad cryf o le a hunaniaeth leol yn ei wneud tuag at lesiant a byw’n gynaliadwy.
3. Meithrin gallu mewn cymunedau lleol a datblygu a chefnogi prosiectau cymunedol sy’n hybu amcanion datblygu cynaliadwy.
4. Creu mwy o ymwybyddiaeth a dealltwriaeth am gynaliadwyedd ymhlith trigolion ac ymwelwyr a hwyluso newid cadarnhaol mewn ymddygiad.
* Dangos eu bod yn cyfrannu at themâu Cynllun Rheoli’r Parc Cenedlaethol, Bil Llesiant Cenedlaethau’r Dyfodol Llywodraeth Cymru a strategaethau lleol a chenedlaethol perthnasol eraill.
* Dod â sefydliadau ynghyd mewn partneriaeth i fynd i’r afael â phroblemau.
* Cydymffurfio ag egwyddor trin y Gymraeg a’r Saesneg yn gyfartal wrth ymwneud â’r cyhoedd

## Prosiectau y tu allan i ffin y Parc – Er bod prosiectau wedi’u bwriadu i gefnogi cymunedau o fewn ffiniau’r Parc, ceir hyblygrwydd i gefnogi prosiectau mewn cymunedau sydd yn union ar bwys ffiniau’r Parc i ysgogi cysylltiadau agosach rhwng y cymunedau hynny a’r Parc.

**Ni fydd** prosiectau’n cael eu hariannu yn yr achosion canlynol:-

* Lle mae’r cynnig yn un am gyllid parhad ar gyfer yr un prosiect lle na ellir nodi strategaeth ymadael eglur o fewn amserlen resymol.
* Lle mae gwasanaethau cyhoeddus wedi cael eu trosglwyddo a bod y cais yn un i barhau â’r gwasanaethau hynny.

|  |
| --- |
| Y Gronfa Datblygu CynaliadwyFfurflen Mynegi Diddordeb |
| Enw Cyswllt: |  |
| Rhif ffôn: |  |
| Cyfeiriad e-bost: |  |
| Cyfeiriad post: |  |
| Teitl y Prosiect |  |
| Lleoliad y Prosiect  |  |
| Cod post agosaf at leoliad y Prosiect  |  |
| Enw’r sefydliad  |  |
| Disgrifiad o’r Prosiect (dim mwy na 50 gair) |  |
| Disgrifiad byr yn dangos tystiolaeth o’r angen am y prosiect (dim mwy na 100 o eiriau) |  |
| Dewiswch y gronfa yr ydych yn cyflwyno cais iddi: |   [ ]  Y GDC gyffredinol  [ ]  Grant Treftadaeth Adeiledig [ ]  Dechrau Busnes [ ]  Ehangu Busnes [ ]  Grant Ynni Adnewyddadwy Cymunedol  |
| Dyddiad dechrau arfaethedig ar gyfer y prosiect |  |
| Amcangyfrif o gyfanswm cost y prosiect  | £ |
| Cyllid a sicrhawyd yn barod | £ |
| Cyllid heb ei sicrhau | £ |
| Swm a geisir o’r GDC | £ |
| Rhestrwch unrhyw gynigion am gyllid sydd heb ei sicrhau a dyddiadau cymeradwyo disgwyliedig: | Ariannwr | Swm/Symiau yr ymgeisiwyd amdano/ amdanynt | Dyddiad cymeradwyo |
|  |  |  |
|  |  |  |
|  |  |  |
|  |  |  |
|  |  |  |
| Categori’r Prosiect Nodwch **un** categori y mae eich prosiect yn cyd-fynd fwyaf ag ef |  [ ]  Cymunedol  |  [ ]  Cynhwysiant Cymdeithasol  | [ ]  Datrysiadau Ynni Adnewyddadwy |
|  [ ]  Bioamrywiaeth  |  [ ]  Datblygu Economaidd |  [ ]  Cadwraeth Hanes  |
|  [ ]  Diwylliant | [ ]  Cludiant | [ ]  Iechyd a Llesiant |
| Cyweddu StrategaethauNodwch y nod(au) llesiant gan Lywodraeth Cymru y mae eich prosiect yn ei gefnogi/eu cefnogi. | [ ]  **Cymru lewyrchus**Cymdeithas arloesol, gynhyrchiol, carbon isel sy’n cydnabod y terfynau sydd ar yr amgylchedd byd-eang ac sydd, o ganlyniad, yn defnyddio adnoddau mewn modd effeithlon a chymesur (gan gynnwys gweithredu ar newid yn yr hinsawdd); ac sy’n datblygu poblogaeth fedrus ac addysgedig mewn economi sy’n cynhyrchu cyfoeth ac yn cynnig cyfleoedd cyflogaeth, gan ganiatáu i bobl fanteisio ar y cyfoeth a gynhyrchir drwy gael gafael ar waith addas. |
| [ ]  **Cymru gydnerth**Cenedl sy’n cynnal ac yn gwella amgylchedd naturiol bioamrywiol gydag ecosystemau iach gweithredol sy’n cynnal cydnerthedd cymdeithasol, economaidd ac ecolegol ynghyd â’r gallu i addasu i newid (er enghraifft newid yn yr hinsawdd). |
| [ ]  **Cymru iachach**Cymdeithas lle mae llesiant corfforol a meddyliol pobl cystal â phosibl a lle deellir dewisiadau ac ymddygiadau sydd o fudd i iechyd yn y dyfodol. |
| [ ]  **Cymru sy’n fwy cyfartal**Cymdeithas sy’n galluogi pobl i gyflawni eu potensial ni waeth beth fo’u cefndir neu eu hamgylchiadau (gan gynnwys eu cefndir a’u hamgylchiadau cymdeithasol-economaidd) |
| [ ]  **Cymru o gymunedau cydlynus** Cymunedau atyniadol, hyfyw a diogel sydd â chysylltiadau da.  |
| [ ]  **Cymru â diwylliant bywiog lle mae’r Gymraeg yn ffynnu**Cymdeithas sy’n hyrwyddo ac yn gwarchod diwylliant, treftadaeth a’r Gymraeg ac sy’n annog pobl i gyfranogi yn y celfyddydau, a chwaraeon a gweithgareddau hamdden. |
|  | [ ]  **Cymru sy’n gyfrifol ar lefel fyd-eang**Cenedl sydd, wrth iddi wneud unrhyw beth i wella llesiant economaidd, cymdeithasol, amgylcheddol a diwylliannol Cymru, yn ystyried a allai gwneud peth o’r fath gyfrannu’n gadarnhaol at lesiant byd-eang a’r gallu i addasu i newid (er enghraifft newid yn yr hinsawdd). |